Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7387

(3) A Spanyol Királyság az előírt határidőn belül csatlakozik az európai szabadalomról szóló 1973. október 5-i Müncheni Egyezményhez, hogy ezáltal az említett egyezmény 167. cikkére kizárólag a vegyipari és gyógyszertermékek esetében hivatkozhasson. Ebben az összefüggésben és a Spanyol Királyság (1) bekezdés szerinti kötelezettségvállalása teljesítésének figyelembevételével a Közösség tagállamai a Müncheni Egyezmény szerződő államaiként vállalják, hogy minden tőlük 2004/60/II. szám telhetőt megtesznek annak biztosítására, hogy amennyiben a Spanyol Királyság az egyezménynek megfelelően kérelmet nyújt be, az említett 167. cikkben meghatározott fenntartás érvényessége – 1987. október 7-én túl és a Müncheni Egyezményben meghatározott maximális időszakra – meghosszabbodjon. Ha a fent említett fenntartás meghosszabbítását nem érik el, a Spanyol Királyság a Müncheni Egyezmény 174. cikkére hagyatkozhat annak tudomásulvételével, hogy a Spanyol Királyság legkésőbb 1992. október 7-ig mindenképpen csatlakozik az egyezményhez.

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes